laion/Wikipedia-Exotic huggingface dataset:
מילקו בייליצה

מילקו בייליצה (במונטנגרית: Милко Бјелица; נולד ב-4 ביוני 1984 בבלגרד, הרפובליקה הפדרלית הסוציאליסטית של יוגוסלביה) הוא כדורסלן סרבי-מונטנגרי המשחק בקבוצת מורנר בר מליגת העל המונטנגרית, ובנבחרת מונטנגרו. בייליצה גדל במחלקות הנוער של הכוכב האדום בלגרד, ועלה לקבוצת הבוגרים של המועדון בגיל 17. הוא שיחק במועדון במשך חמש שנים במסגרת ליגת העל הסרבית, הליגה האדריאטית וגביע יול"ב בלי לקבל תפקיד משמעותי, כשבעונת השיא שלו הוא קלע 6.5 נקודות למשחק בממוצע. התואר היחיד בו זכה בתקופה זו עם הקבוצה הסרבית היה הגביע המקומי, ב-2004 וב-2006. בעונת 2006/2007 עבר לשחק בבונדסליגה, בבראונשווייג ואז בעונה לאחר מכן בקלן, ששיחקה גם בגביע יול"ב. ב-2008 הצטרף בייליצה לריטאס וילנה הליטאית, בה שיחק שלוש עונות. בעונה הראשונה זכה עם הקבוצה בגביע יול"ב, וכתוצאה מכך בעונתו השנייה הוא הופיע לראשונה ביורוליג עם הקבוצה. ביצועיו במפעל האירופי הבכיר בעונתו הראשונה הפיקו מדד יעילות ממוצע של 9 נקודות ב-21.5 דקות. בעונה הבאה העמיד בייליצה מספרים משופרים, כשקלע 12.3 נקודות, הוריד 4.7 כדורים חוזרים ומסר 1.7 אסיסטים למשחק בממוצע. בזירה המקומית זכה בייליצה עם הקבוצה בשני דאבלים מקומיים בעונות 2008/2009 ו-2009/2010, ובאליפות הליגה הבלטית ב-2009, כאשר בסך הכל הקבוצה זוכה בעונתו הראשונה של בייליצה ב-4 תארים, כשכוכבה באותה עונה היה צ'אק איידסון. בעונת 2011/2012 עבר בייליצה לשחק בקאחה לאבורל ויטוריה מליגת העל הספרדית והיורוליג למשך שתיים וחצי עונות. בדצמבר 2013 חתם באנאדולו אפס. ביוני 2015 עבר לדרושפאקה. בספטמבר 2016 חתם בכוכב האדום בלגרד לשנתיים. מדיה וקבצים בנושא מילקו בייליצה בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) Crvena Zvezda brings Bjelica home, באתר היורוליג, 8 בספטמבר 2016
Turn Up the Radio

Turn Up the Radio (בעברית: הגבירי את הרדיו) הוא סינגל שהוקלט על ידי הזמרת האמריקאית מדונה. השיר יצא לאור ב-2 באפריל 2012, כסינגל השלישי מתוך אלבומה ה-12, MDNA. את השיר כתבה מדונה ביחד עם מרטן סולבג, מייקל טורדג'מן, ג'ייד ויליאמס, מארק לגט וג'ארד וושבורן. הווידאו קליפ הנלווה של השיר צולם בפירנצה, איטליה ב-18 וב-19 ביוני 2012. במאי הקליפ היה טום מונרו שהפיק וביים עבורה גם את הקליפ של "Give It 2 Me". כשהייתה באמצע סיבוב ההופעות "The MDNA Tour", החליטה מדונה כי היא תפסיקו לטובת צילום הקליפ לשיר בסטודיו ארטמיו פראנצי. על פי ה-"דיילי מייל", נאמר כי בקליפ מדונה תיסע במכונית ישנה והיא תצבע את שיערה לבלונד. רשת האופנה "באלמין", סיפקה את התלבושות עבור הקליפ, והוא פורסם ב-16 ביולי 2012, עם תצוגה מקדימה שפורסמה כבר ב-13 ביולי 2012. הקליפ מתחיל כאשר ניתן לראות את מדונה כשהיא בורחת מצלמי פפראצי, אל תוך מכוניתו של הנהג שלה. לאחר מכן הנהג מדליק את הרדיו והיא נרגעת בהדרגה. לאורך הנסיעה, ממשיכים הצלמים לרדוף אחרי מדונה והיא בורחת מהם. נכון לאוקטובר 2017, מונה הצפיות של הקליפ עומד על כ-10 מיליון צפיות. מדיה וקבצים בנושא Turn Up the Radio בוויקישיתוף מידע על היצירה "Turn Up the Radio" באתר מיוזיק בריינז סרטון השיר "Turn Up the Radio" באתר יוטיוב מדונה, מרטן סולבג, מייקל טורדג'מן, ג'ייד ויליאמס, מארק לגט, ג'ארד וושבורן Semmola, Edoardo. "Madonna, video a Firenze Ecco dove e quando". Corriere Fiorentino (באיטלקית). נבדק ב-2017-10-26. "Step back in time! Madonna sports a 1950s bouffant do as she films her new music video on the back of an old convertible". Mail Online. נבדק ב-2017-10-26. "Step back in time! Madonna sports a 1950s bouffant do as she films her new music video on the back of an old convertible". Mail Online. נבדק ב-2017-10-26. "Madonna Announces 'Turn Up The Radio' Video Premiere » Entertainmentwise". Entertainmentwise (באנגלית אמריקאית). 2017-06-02. נבדק ב-2017-10-26. "Madonna announces new video premiere". Digital Spy (באנגלית). 2012-07-12. נבדק ב-2017-10-26. MADONNAVEVO (2012-07-16), Madonna - Turn Up The Radio (Explicit), נבדק ב-2017-10-26 Madonna - Turn Up The Radio (Radio Date: 29-06-2012), EarOne Turn Up the Radio (Remixes) - EP by Madonna on Apple Music (בAustralian English), 2012-08-03, נבדק ב-2018-04-04 Turn Up the Radio (Remixes) - EP by Madonna on Apple Music (בAustralian English), 2012-08-03, נבדק ב-2018-04-04 Turn Up The Radio, נבדק ב-2018-04-04 Turn Up the Radio (Remixes) - EP de Madonna en Apple Music (בMexican Spanish), 2012-08-03, נבדק ב-2018-04-04 Turn Up the Radio (Remixes) - EP by Madonna on Apple Music (באנגלית אמריקאית), 2012-08-03, נבדק ב-2018-04-04 Turn Up The Radio, נבדק ב-2018-04-04 "Madonna Notches 43rd No. 1 on Dance/Club Play Songs". Billboard (באנגלית). נבדק ב-2018-04-04.
גביע הפדרציה 1976

גביע הפדרציה 1976 הייתה התחרות ה-14 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה בספקטרום, פילדלפיה. התחרות הייתה פתוחה לכל נבחרת שתרשם. התחרות החלה ב-22 באוגוסט בהשתתפות 40 נבחרות והסתיימה ב-29 באוגוסט 1976. המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם החמישית. החל משנת 1976 התחרות נערכה בחסות של קולגייט. בנבחרת ישראל השתתפו פאולינה פלד וחגית צוברי. בסיבוב הראשון הן נפגשו עם ארצות הברית והפסידו 0:3. בסבב תנחומים נבחרת ישראל הפסידה ליפן 2:1. נתוני משחק הגמר
יחסי ברזיל–דנמרק

יחסי ברזיל–דנמרק הם היחסים הדו-צדדיים הרשמיים, הפוליטיים, השיתופיים והמדיניים שבין הרפובליקה הפדרלית של ברזיל לבין ממלכת דנמרק. שתי המדינות כוננו יחסים דיפלומטיים בשנת 1828, לאחר שנחתם הסכם מסחר וניווט. כמו כן, ב-1922 נפתח בריו דה ז'ניירו משרד תרבות דני. ב-1929 התקיימו חגיגות מאה שנה ליחסים הדיפלומטיים אשר כללו בין היתר מספר פסטיבלים בברזיל. ב-30 ביולי 1936 נחתם הסכם בנושא מסחר. בשנת 2008, סך היצוא של ברזיל לדנמרק הסתכם ב-2.1 מיליארד DKK (כ-1.4 מיליארד דולר) בעוד סך היצוא הדני לברזיל סוכם ב-1,7 מיליארד דולר. ראש הממשלה הדני אנדרס פוג ראסמוסן ביקר בברזיל בשנת 2007. נשיא ברזיל לואיז אינסיו דה סילבה ביקר בדנמרק במהלך כהונתו. ברזיל מחזיקה בדנמרק שגרירות בקופנהגן. דנמרק מחזיקה בברזיל שגרירות בברזיליה.  יחסי דנמרק-ונצואלה יחסי ברזיל-שוודיה מדיה וקבצים בנושא יחסי ברזיל–דנמרק בוויקישיתוף British and foreign state papers 15. Great Britain. Foreign Office. 1829. Scandinavian review 17. American-Scandinavian Foundation. 1929. Exchange of Notes constituting a Provisional Commercial Agreement (הקישור אינו פעיל) "Landefakta Brasilien" (בדנית). WayBack Machine. אורכב מ-המקור ב-16 במרץ 2008. נבדק ב-22 בדצמבר 2011. {{cite web}}: (עזרה) Danish business community Brazil embassy in Denmark Denmark embassy in Brazil
יחסי בנגלדש–צרפת

יחסי בנגלדש–צרפת הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה הצרפתית. הצרפתים הגיעו לראשונה לבנגלדש במהלך סוף המאה ה-17 הם שמרו על מסחר מתמיד בדאקה וסחרו לפעמים גם בערים אחרות. בשנת 1757, צרפת שלחה נציגות סמלית של חיילים מבנגלדש להילחם נגד הבריטים בקרב פלסי ב-1990, נשיא צרפת, פרנסואה מיטראן, נסע לביקור רשמי בבנגלדש. שק הסינה ואזד, ראש ממשלת בנגלדש, נסעה לביקור רשמי בפריז בשנת 1999. שרי החוץ הבנגלים מורשד ח'אן ודיפו מוני נסוע לביקורים רשמיים בצרפת בשנים 2006 ו-2010 בהתאמה. אליאנס פראנסייז (החברה לתרבות הצרפתית) נכנסה לבנגלדש בשנת 1959. ארכאולוגים צרפתים פעילים במגוון חפירות ארכאולוגיות בבנגלדש ומצאו בהן חומרים שונים. מדיה וקבצים בנושא יחסי בנגלדש–צרפת בוויקישיתוף חסיב, נורול אסלאם, (20 בספטמבר 2015), בי די ניוז 24, "France, Germany making history in Bangladesh with first embassy in the world built and operated jointly". Ray, Aniruddha (2012). "French, The". In Islam, Sirajul; Jamal, Ahmed A. (eds.). Banglapedia: National Encyclopedia of Bangladesh (Second ed.). Asiatic Society of Bangladesh. Harrington, Peter (1994). Plassey 1757, Clive of India's Finest Hour; Osprey Campaign Series #36. London: Osprey Publishing. p. 61-65. ISBN 1-85532-352-4. France and Bangladesh, משרד החוץ הצרפתי "The French Connection". The Daily Star. נבדק ב-28 בינואר 2015. {{cite news}}: (עזרה) Hossain, Md. Mosharraf (2006). Mahasthan: Anecdote to History. Dibyaprakash. p. 21-23. ISBN 9844832454.
זטה

האם התכוונתם ל... זטא – האות השישית באלפבית היווני, באות גדולה: Ζ, ובאות קטנה - ζ זטא באוריון – הכוכב החמישי בבהירותו בקבוצת הכוכבים אוריון והוא אחד הכוכבים הבהירים בשמים זטא בדובה הגדולה – הכוכב הרביעי בבהירותו בקבוצת הכוכבים הדובה הגדולה זטא בהרקולס – הכוכב השני בבהירותו בקבוצת הכוכבים הרקולס זטא בירכתי הספינה – ענק כחול והכוכב הבהיר ביותר בקבוצת הכוכבים ירכתי הספינה זטא בנושא הנחש – כוכב בולט בחלקה הדרומי של קבוצת הכוכבים נושא הנחש זטא בקנטאור – כוכב בולט במרכז קבוצת הכוכבים קנטאור זטא בקשת – כוכב כפול שנמצא במרחק של כ-88 שנות אור ממערכת השמש בקבוצת הכוכבים קשת זטא בכלב גדול – כוכב בולט שנמצא במרחק של כ-362 שנות אור ממערכת השמש בקבוצת הכוכבים כלב גדול זטא - תחילית המציינת הכפלה ב־1021. ראו תחיליות במערכת היחידות הבינלאומית זטה (כדורגל) – מועדון כדורגל מהעיירה גולובובצי, פרבר של עיר הבירה פודגוריצה שבמונטנגרו זטה (מכונית) – מכונית קטנה, סופרמיני, בעלת מרכב פיברגלאס, שיוצרה באוסטרליה פוטנציאל זטה – הפוטנציאל הכימי על פני שטח של חלקיק טעון פונקציית זטא של רימן – פונקציה מרוכבת שנודעת לה חשיבות רבה בתורת המספרים, ולה שימושים גם בפיזיקה, בתורת ההסתברות ובסטטיסטיקה זטה – נחלת כתר במסגרת סרביה בימי שושלת נמאניץ' במאות 12-14 זטה (נסיכות) – נסיכות סרבית שנכבשה על ידי הטורקים בסוף המאה ה-15. זטה (נהר) (אנ')- נהר במונטנגרו
יחסי גיאנה–צרפת

יחסי גיאנה–צרפת הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה הצרפתית. היחסים הדו-צדדיים בין שתי המדינות הם יחסים מוגבלים, הן מבחינה פוליטית והן מבחינה כלכלית. הם מתמקדים בעיקר ביחסים בין גיאנה למחוז הצרפתי מעבר לים, גיאנה הצרפתית. מר ליאון ברטרנד, סגן שר התיירות הצרפתי, נסע לג'ורג'טאון ב-24 באוקטובר 2005. זה היה הביקור הרשמי הראשון של פוליטיקאי צרפתי במדינה זו. גברת שנטל ברת'לוט, חברת הפרלמנט של גיאנה, קיבלה משלחת צרפתית שהגיעה לגיאנה בין התאריכים 3 באוגוסט ל-7 באוגוסט. התייעצויות דו-צדדיות ברמה הרשמית הבכירה התקיימו בג'ורג'טאון ב-13 במאי 2010. כחלק משיתוף הפעולה בין שתי המדינות, הקרן הצרפתית הגלובלית לסביבה (FFEM) תרמה 1.62 מיליון אירו לפרויקט אזורי בנוגע לניהול בר קיימא של משאבי הטבע הרבים הקיימים בגיאנה. פרויקט אזורי חדש של הקרן בלבד בנושא, החל בשנת 2013. הקרן תרמה מיליון אירו לפרויקט זה מתוך 3.2 מיליון שנתרמו מכל שאר העולם. בשנת 2004 נחתם הסכם ביטחוני בין צרפת לגיאנה. ההסכם התיר לשלוחת צבא צרפת בגיאנה הצרפתית להצטרף אל צבא גיאנה ברגע שהוא יוצא לתרגיל ארצי. צרפת אינה מיוצגת בגיאנה אלא באמצעות השגרירות שהיא מחזיקה בפרמריבו, בירת סורינאם. גיאנה אינה מיוצגת בצרפת אלא באמצעות הנציבות הגבוהה שהיא מחזיקה בלונדון, בירת הממלכה המאוחדת. France and Guyana, משרד החוץ הצרפתי (בצרפתית)
40 Dayz & 40 Nightz

40 Dayz & 40 Nightz (מילולית: ארבעים יום וארבעים לילה) הוא אלבום האולפן השני של הראפר אקזיביט. מידע על האלבום 40 Dayz & 40 Nightz באתר MusicBrainz מידע על האלבום 40 Dayz & 40 Nightz באתר AllMusic האלבום 40 Dayz & 40 Nightz באתר Discogs Allmusic, דיסקוגרפיית אקזיביט (באנגלית) BIllboard, מיקום במצעד Billboard 200 של אלבומי אקזיבט (באנגלית) BIllboard, מיקום במצעד Top R&B/Hip Hop Albums של אקזיביט (באנגלית) Apple Music, רשימת שירים 40 Dayz & 40 Nightz (באנגלית)
עמירם אלדור

עמירם אלדור (19 בספטמבר 1942 – 24 בנובמבר 2001) היה רופא המטולוג, מנהל המחלקה ההמטולוגית במרכז הרפואי תל אביב ע״ש סוראסקי ומומחה בעל שם בינלאומי בקרישת דם. ב-2005 קיבל את אות המופת לרופא למפעל חיים מהאגודה לרפואה ומשפט בישראל. נולד בתל אביב לשמואל ודוביניסקי ובלנקה לבית אלכסנדרוני. בילדותו עברתה המשפחה את שמה לאלדור. לזוג היו שני ילדים. אלדור למד בתיכון עירוני א' בתל אביב ובצבא שירת כחובש בשלישות. אחרי השירות הצבאי, החל ללמוד רפואה באוניברסיטה העברית בירושלים וסיים ב-1969. לאחר סיום לימודיו התמחה בהמטולוגיה בבית החולים הדסה עין כרם. הוא שירת כרופא בגדוד סיור 134 במלחמת יום כיפור ברמת הגולן. ב-1978 נסע אלדור לאוניברסיטת קורנל בניו יורק, ללימודי פוסט דוקטורט. עם חזרתו לישראל התמנה למנהל יחידת הקרישה במחלקה ההמטולוגית בבית החולים הדסה. בשנת 1988, בגיל 45, מונה אלדור לפרופסור מן המניין בפקולטה לרפואה של האוניברסיטה העברית בירושלים. כחמש שנים לאחר מכן, עבר אלדור לנהל את המכון ההמטולוגי במרכז הרפואי ע"ש סוראסקי. כמו כן, כיהן כמזכיר יו"ר האיגוד הישראלי להמטולוגיה בשנים 1996–1998. אלדור עסק הן במחקר קליני והן במחקר בסיסי והתמחה בפקקת והמוסטזיס (עצירת דימום), כשהוא מפרסם מאמרים רבים על בסיס נתונים קליניים על ITP ו-TTP (ארגמנת של קרישה וחסר טסיות) וכן על בקרת תאי אנדותל, פרוסטגלנדין ועוד. אלדור היה היה ממייסדי תחום ההמטו-גינקולוגיה והראשון שגילה את הקשר בין נוגדן לופוס להיווצרות קרישי דם שגורמים להפלות חוזרות בשליש הראשון של ההריון ושסיבוכי הריון כגון רעלת הריון, היפרדות השליה והפרעות בהתפתחות העובר המתרחשות בשלבי הריון מאוחרים, גם הם תוצר של סיבוכי קרישה. במחקר חלוצי נוסף, חקר אלדור את נוגדי הקרישה שמפרישות עלוקות כדי לנסות להשתמש בהם למטרות רפואיות. אלדור הראה שעלוקות גורמת לזרימה נמרצת של הדם, מונעת היווצרות קרישים וחומרים שהן מפרישות עשויים לסייע לחולים הסובלים מבעיות במערכת הקרישה או מקרישתיות יתר שלא ניתן לטפל בהם בתרופות רגילות. אלדור פרסם 276 מאמרים מדעיים (מתוכם 27 מאמרים פורסמו לאחר מותו על ידי חוקרים עימם שיתף פעולה). ב-24 בנובמבר 2001, נהרג בתאונת מטוס בציריך שבשווייץ. איתו היה גם יעקב מצנר. נקבר בבית העלמין ירקון. לאחר מותו הוקמה לזכרו קרן שפועלת לקידום מחקר של רופאים צעירים. עמירם אלדור היה נשוי לאדריכלית סופיה אלדור (לשעבר מנהלת האגף לתכנון עירוני במשרד הבינוי והשיכון) ולזוג שני בנים רועי אלדור מנהל יחידת הסוכרת במכון לאנדוקרינולוגיה מטבוליזם ולחץ דם במרכז הרפואי תל אביב ע"ש סוראסקי וערן אלדור מהנדס בניין. חדשות, באתר www.e-med.co.il, ‏27 ביוני 2005 פרופ' עמירם אלדור, באתר מרכז רפואי הדסה Joseph Schwartz, [https://www.karger.com/Article/PDF/65211 In Memoriam Professor Amiram Eldor], Pathophysiol Haemost Thromb 32, עמ' 97–98 בן זילכה, העניק חיים, באתר nrg‏, 29 בנובמבר 2001 גושן הדס, הדם אשם, באתר הארץ, 8 באוקטובר 2003 פרופ' בנימין ברנר, נלחמים בפקקים: קרישיות יתר של הדם – הסכנות ודרכי המניעה, באתר רמב"ם רונן טל, העלוקות חוזרות: מציצה לחיים יפים יותר, באתר ynet, 10 באוגוסט 2005 Judy Siegel-Itzkovich, Yaacov Matzner and Amiram Eldor, BMJ : British Medical Journal 324, 2002-03-09, עמ' 616 Amiram Eldor's scientific contributions in Platelets and Thrombocytopenia, ResearchGate (באנגלית) pubmeddev, eldor a - PubMed - NCBI, www.ncbi.nlm.nih.gov כתבי ynet ועתי"ם, נמצאו גופות שלושת הישראלים שנהרגו בהתרסקות בשוויץ, באתר ynet, 26 בנובמבר 2001 עמירם אלדור באתר GRAVEZ אתר הקרן, באתר ironita.brinkster.net
מגדל המים בשכונת מונטיפיורי

מגדל המים בשכונת מונטיפיורי הוא מגדל מים שנבנה ברחוב בית שמאי 9 בשכונת מונטיפיורי בתל אביב. האתר הוכרז כאתר מורשת על ידי המועצה לשימור אתרי מורשת בישראל ועבר שיפוץ בשנת 2014. שכונת מונטיפיורי הוקמה ב-1925 על שטח בו גדל לפני כן פרדס מונטיפיורי (נשתל ב-1842 ונעקר ב-1923). לצורך השקיית הפרדס נחפרה במקום באר ולידה נבנה בית באר בן 2 קומות (שכונה "מכון המים"). לאחר הקמת השכונה הזינו מי הבאר באמצעות המשאבות של מכון המים את המערכת לאספקת מים של תושבי השכונה. ב-1931 החל וועד השכונה לתכנן מגדל מים כתחליף למכון המים ומתוך כוונה להרוס את מכון המים ולהשתמש באבניו. לבסוף בשנת 1935 הקים תושב השכונה, המהנדס יעקב צוואנגר את המגדל שבהתאם לתכנון ניזון מאותה באר מים ישנה. המגדל שירת את תושבי השכונה, שהייתה רשות עצמאית, עד שנת 1943 אז סופחה השכונה לתל אביב והמגדל חובר למערכת המים של העיר. לפני מלחמת העצמאות שימש המגדל לאימונים של חברי ארגון ההגנה. לאחר שהוגדר כאתר מורשת בוצעו במגדל, ב-2014, פעולות שימור בהובלתה של האדריכלית ענת ארז ברלוביץ'. המגדל מוזכר בספרה של לאה גולדברג ידידי מרחוב ארנון. גובה המגדל כ-15 מטר ובראשו מיכל בטון בקיבול של כ-110 מ"ק. המיכל נתמך על ידי 6 עמודי בטון היוצרים בחלקו התחתון תבליט של מגן דוד. הגישה לראש המגדל נעשתה על ידי סולם מצידו החיצוני. בקרבת המגדל קיימים מספר מבנים מראשיתה של השכונה, המוגדרים גם הם כאתרי מורשת. וביניהם בית הבאר, מבנה בו שוכן סניף של ויצו ובית כנסת. פרשת הרצח בחולות תל נוף (על רצח יעקב צוואנגר) מדיה וקבצים בנושא מגדל המים בשכונת מונטיפיורי בוויקישיתוף מיכל ששון, מגדל המים של שכונת מונטיפיורי, באתר האנציקלופדיה העירונית "תל.אביב.פדיה" אילן שחורי, מחזיק מים: סיפורו של מגדל המים המעניין ביותר בת"א, באתר nrg‏, 22 בדצמבר 2010 מגדל המים בשכונת מונטיפיורי, באתר פרויקטים בתל אביב אבי לוי, המגדלים הנשכחים - סיפורם של מגדלי המים בשנותיה הראשונות של העיר העברית הראשונה, באתר Xnet‏, 3 בספטמבר 2011 מגדל המים בשכ' מונטיפיורי, באתר VTLV משה רימר, מגדל המים של שכונת מונטיפיורי, באתר "תפוז", 30 במרץ 2014 תמר טוכלר, בית הבאר בשכונת מונטיפיורי, באתר News1 מחלקה ראשונה, 30 במאי 2016 תל אביב 2014 - מגדל המים של שכונת מונטיפיורי. צולם מהצומת של דרך חיפה, החשמנאים, המסגר, סרטון באתר יוטיוב מהנעשה בשכונת מונטיפיורי, דואר היום, 27 ביולי 1931 צוואנגר נרצח בשנת 1937 בתקופת השיפוץ שימשה ענת כמנהלת מחוז תל אביב במועצה לשימור אתרי מורשת
יאסין בנזיה

יאסין בנזיה (נולד ב-8 בספטמבר 1994) הוא כדורגלן אלג'יראי המשחק בעמדת החלוץ בקרבאך. בעקבות קמפיין גביע העולם בכדורגל עד גיל 17 לשנת 2011 בנזיה חתם ב-27 באוקטובר 2011 על חוזה לשלוש שנים בשורותיה של קבוצת אולימפיק ליון. בנזיה ערך את הופעת הבכורה שלו במדיה ב-20 במאי 2012 במשחק ליגה נגד ניס. ב-31 באוגוסט 2015 חתם בנזיה בליל. בינואר 2016 נשיא ההתאחדות לכדורגל באלג'יריה נתן את האפשרות לבנזיה לשחק עבור הארץ שבה נולד או עבור אלג'יריה עקב מוצאו. בחודש מרץ פיפ"א אישרה את בקשתו לבחור לשחק עבור נבחרת אלג'יריה. ב-26 במרץ רשם את הופעתו הראשונה במדים הלאומיים נגד נבחרת אתיופיה במסגרת מוקדמות הגביע אפריקה לאומות 2017. את שערו הראשון כבש ב-2 ביוני נגד נבחרת סיישל. מדיה וקבצים בנושא יאסין בנזיה בוויקישיתוף יאסין בנזיה, ברשת החברתית אינסטגרם יאסין בנזיה, באתר Transfermarkt יאסין בנזיה, באתר Fussballdaten.de (בגרמנית) יאסין בנזיה, באתר Soccerway יאסין בנזיה, באתר WorldFootball.net יאסין בנזיה, באתר National Football Teams יאסין בנזיה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
גביע הפדרציה 1977

גביע הפדרציה 1977 הייתה התחרות ה-15 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הטניס באיסטבורן. התחרות נערכה בחסות של קולגייט והייתה פתוחה לכל נבחרת שתרשם. התחרות החלה ב-13 ביוני בהשתתפות 32 נבחרות והסתיימה ב-18 ביוני 1977. המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם השישית והשנייה ברציפות. בנבחרת ישראל השתתפו פאולינה פלד וחגית צוברי. בסיבוב הראשון הן זכו בניצחון טכני על הודו. בסיבוב השני הן הפסידו להולנד 0:3. בסבב תנחומים נבחרת ישראל השתתפה מהסיבוב השני בו היא ניצחה את לוקסמבורג 3:0. בהמשך היה ניצחון על פינלנד 2:1. בחצי גמר תנחומים הנבחרת הפסידה ליפן 2:0. נתוני משחק הגמר
רוסלאן מלינובסקי

רוסלאן וולודימירוביץ' מלינובסקי (באוקראינית: Русла́н Володи́мирович Маліно́вський; נולד ב-4 במאי 1993 בז'יטומיר) הוא כדורגלן אוקראיני המשחק בעמדות הקשר בקבוצת גנואה מליגת העל האיטלקית ובנבחרת אוקראינה. מלינובסקי החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2010 עבר לקבוצה הבוגרת של המועדון. באופן רשמי היה שחקנה של שחטאר במשך כ 6 שנים, אך בפועל לא שיחק משחק אחד במדי הקבוצה. הוא שיחק תחילה במסגרת קבוצת המילואים של שחטאר לאחר מכן הושאל לקבוצת סבסטופול. בשנת 2014, לאחר שרוסיה סיפחה את חצי האי קרים, התפרק המועדון "סבסטופול". מלינובסקי חזר לדונצק והושאל שוב - הפעם לקבוצת זוריה לוהנסק. בעונת 2016/2017 הוא הושאל לקבוצת ראסינג גנק הבלגית. בתום העונה רכשה ראסינג את כרטיס השחקן של מלינובסקי מידי שחטאר. מלינובסקי הוחתם על חוזה לארבע שנים בקבוצה הבלגית. ב-16 ביולי 2019 מלינובסקי חתם באטאלנטה מהסרייה א'. ב-9 בינואר 2023 הושאל מלינובסקי לאולימפיק מרסיי עד לסוף העונה. בסיום העונה חתם באופן קבוע. ב-19 באוגוסט 2023 הושאל לגנואה עד לסוף העונה עם אופציית רכישה תמורת 10 מיליון אירו, וב-31 בינואר הוא נרכש סופית על ידי גנואה. מלינובסקי שיחק בנבחרות הנוער ובנבחרת הנערים של אוקראינה. בשנת 2013 זומן לנבחרת הצעירה של אוקראינה. הוא שיחק 14 משחקים במדי הנבחרת הצעירה והבקיעה 2 שערים. בנבחרת הלאומית של אוקראינה משחק מלינובסקי מאז מרץ 2015. משחקו הראשון במדי הנבחרת היה משחק ידידות מול לטביה. נכלל בסגל נבחרת אוקראינה לטורניר יורו 2024. סבסטופול ליגת העל האוקראינית (1): 2012/13 גנק ליגת העל הבלגית (1): 2018/19 אישיים שחקן העונה של גנק: 2018/19 שחקן החודש בסרייה א' (2): מאי 2021, פברואר 2022 גול החודש בסרייה א' (1): פברואר 2022 מלך הבישולים בסרייה א' (1): 2020/21 רוסלאן מלינובסקי, ברשת החברתית פייסבוק רוסלאן מלינובסקי, ברשת החברתית אקס (טוויטר) רוסלאן מלינובסקי, ברשת החברתית אינסטגרם רוסלאן מלינובסקי, באתר Transfermarkt רוסלאן מלינובסקי, באתר Soccerway רוסלאן מלינובסקי, באתר BDFutbol רוסלאן מלינובסקי, באתר WorldFootball.net רוסלאן מלינובסקי, באתר National Football Teams רוסלאן מלינובסקי, באתר FootballDatabase.eu רוסלאן מלינובסקי, באתר ESPN Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
בית המשפט החוקתי הפדרלי של גרמניה

בית המשפט החוקתי הפדרלי (בגרמנית: Bundesverfassungsgericht, או BVerfG) הוא בית המשפט העליון החוקתי של הרפובליקה הפדרלית של גרמניה, אשר הוקם על פי חוקת גרמניה (Grundgesetz). מאז הקמתו עם כינון הרפובליקה שלאחר מלחמת העולם השנייה, שוכן בית המשפט בעיר קרלסרוהה - מרוחק במכוון מן המוסדות הפדרליים האחרים בברלין (קודם לכן בבון ובערים אחרות). עיקר תפקידו של בית המשפט הוא ביקורת שיפוטית, והוא רשאי להכריז על חקיקה בלתי חוקתית, ובכך הוא הופך אותה לבטלה. במובן זה, בית המשפט החוקתי הפדרלי דומה לבתי משפט עליונים אחרים בעלי סמכויות ביקורת שיפוטית, אך הוא מחזיק במספר סמכויות נוספות, והוא נחשב לאחד מבתי המשפט הלאומיים התוססים והחזקים ביותר בעולם. שלא כמו בתי משפט עליונים אחרים, בית המשפט החוקתי אינו שלב בלתי נפרד מתהליך השיפוט או הערעור (למעט מקרים הנוגעים למשפט בינלאומי חוקתי או פומבי), והוא אינו משמש כבית משפט רגיל לערעורים, כמו בתי המשפט הנמוכים או בית המשפט העליון הפדרלי, שעוסק בהפרות של חוקים פדרליים. סמכותו של בית המשפט מתמקדת בסוגיות חוקתיות ובציות של המוסדות הממשלתיים לחוקה. תיקונים חוקתיים או שינויים שנעשו על ידי הפרלמנט כפופים לביקורת השיפוטית של בית המשפט, שכן הם חייבים להיות תואמים את העקרונות הבסיסיים ביותר של חוקי היסוד המעוגנים על ידי סעיף נצחי. נוהג בית המשפט הוא בדרך כלל ביקורת חוקתית עצומה מצד אחד, והמשכיות של הריסון השיפוטי ותיקונים פוליטיים מאידך גיסא[דרושה הבהרה], יצרו מגן ייחודי של חוקי היסוד מאז מלחמת העולם השנייה ונתנו לו תפקיד משמעותי בדמוקרטיה המודרנית של גרמניה. לבית המשפט מתמנים שופטים על ידי בתי הפרלמנט, חצי מהבונדסראט וחצי מהבונדסטאג, כאשר לכל מינוי נדרש רוב של שני שלישים בבית, כאשר בבונסטראט רוב זה הוא מכלל חברי הבית, ובבונדסטאג - מקרב המצביעים, ובלבד שרוב זה יהיה רוב מכלל חברי הבית. מינוי שופט בבונסטאג נעשה על ידי הקמת וועדה בת 12 חברים המשקפת את יחסי הכוחות בבית, המוקמת בתחילת הכהונה של הבית. כל עבודת הוועדה והצבעותיה חשאיות. מועמדים שזכו לפחות בשמונה קולות יועברו לבחירה חשאית על ידי כלל חברי הבית. על מנת להיבחר נדרש להשיג רוב של שני שלישים מקרב המצביעים וגם שרוב זה יהיה רוב של כלל חברי הבית. על פי החוקה, הדרישה היחידה היא שהמועמד ייבחר על פי רוב של שני שלישים מכלל חברי הבית. מדיה וקבצים בנושא בית המשפט החוקתי הפדרלי של גרמניה בוויקישיתוף אתר האינטרנט הרשמי של בית המשפט החוקתי הפדרלי של גרמניה (בגרמנית ובאנגלית) בית המשפט החוקתי הפדרלי של גרמניה, ברשת החברתית אקס (טוויטר) בית המשפט החוקתי הפדרלי של גרמניה, ברשת החברתית אינסטגרם בית המשפט החוקתי הפדרלי של גרמניה, סרטונים בערוץ היוטיוב בית המשפט החוקתי הפדרלי של גרמניה, באתר אנציקלופדיה בריטניקה (באנגלית) בתי משפט לחוקה/עליונים, סקירה משווה במחקר של מרכז המחקר והמידע של הכנסת אתר האינטרנט של משרד המשפטים הגרמני
יחסי סנט וינסנט והגרנדינים – צרפת

יחסי סנט וינסנט והגרנדינים–צרפת הם היחסים הדיפלומטיים הרשמיים שבין סנט וינסנט והגרנדינים לבין הרפובליקה הצרפתית. משלחת מסנט וינסנט והגרנדינים, בהובלת שר הבריאות, השתתפה בכנס COP21 שהתקיים בלה בורז'ה מ-30 בנובמבר עד ל-12 בדצמבר 2015 ונושאו היה התנגדות להתחממות הגלובלית ושינוי האקלים. סנט וינסנט והגרנדינים, כמו רוב שכנותיה הקריביות, חתמה על הסכם פריז מוקדם מאוד והייתה אחת הראשונות בעולם לעשות כן. המדינה נמצאת תחת פיקוח של היועץ הצרפתי לשיתוף פעולה אזורי שמקום מושבו בסנט לוסיה. צרפת מחזיקה סניף של אליאנס פרנסאייז (משרד ובית ספר לתרבות הצרפתית) בקינגסטאון, ברוב שנות הלימודים בבית הספר לומדים בין 200 ל-300 תלמידים. רוב הסיוע הצרפתי בסנט וינסנט והגרנדינים נעשה דרך האיחוד האירופי באמצעות קרן הפיתוח האירופית (EDF). צרפת אינה מיוצגת בסנט וינסנט והגרנדינים בדרג השגרירות אלא באמצעות השגרירות שהיא מחזיקה בקסטריז, בירת סנט לוסיה. לעומת זאת, בדרג הקונסולרי צרפת מיוצגת בסנט וינסנט והגרנדינים וזאת באמצעות קונסוליה שהיא מחזיקה בקינגסטאון, בירת המדינה. סנט וינסנט והגרנדינים אינה מיוצגת בצרפת כלל. France and Saint Vincent and the Grenadines French Embassy Saint Lucia CONSULATE OF FRANCE IN KINGSTOWN, SAINT VINCENT AND THE GRENADINES
גביע הפדרציה 1978

גביע הפדרציה 1978 הייתה התחרות ה-16 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון טניס במלבורן. התחרות נערכה בחסות של קולגייט. התחרות החלה ב-27 בנובמבר בהשתתפות 35 נבחרות והסתיימה ב-3 בדצמבר 1978. המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם השביעית והשלישית ברציפות. בנבחרת ישראל השתתפו פאולינה פלד וחגית צוברי. בסיבוב הראשון הן נפגשו עם יפן והפסידו 0:3. נתוני משחק הגמר